Slupskas
Slùpskas (lenk. Słupsk, vok. Stolp, kaš. Stôłpsk) – miestas-apskritis vakarų Lenkijoje, Pamario vaivadijoje. 93 706 gyventojų (2014 m.), to paties pavadinimo apskrities centras. Išvystyta baldų, avalynės, žemės ūkio mašinų, autobusų ir sunkvežimių gamyba. Lankytini objektai: Bohuslavo X pilis, miesto Naujieji vartai, šv. Hiacinto bažnyčia, pilies malūnas, Švč. Marijos parapijinė bažnyčia, šv. Jurgio koplyčia, rotušė, senasis paštas ir kt. Per miestą eina turistinis Europos plytų gotikos kelias.